**Peter Weiss** (\* 7. júl 1952, Bratislava) je slovenský ľavicový politik a vysokoškolský učiteľ, v rokoch 2009 – 2013 veľvyslanec v Maďarsku, v rokoch 2013 až 2020 veľvyslanec v Česku.

Pred Nežnou revolúciou
----------------------

Absolvoval štúdium na Filozofickej fakulte Univerzity Komenského v Bratislave v odboroch výchova a vzdelávanie dospelých (1975) a následne filozofia (1978). V rokoch 1975 až 1989 pracoval v Ústave marxizmu-leninizmu Ústredného výboru Komunistickej strany Slovenska v Bratislave. Od roku 1984 bol jeho vedeckým tajomníkom. Špecializoval sa na politické a vedecké problémy. Svoje postoje publikoval napr. v práci „Otázky rozvoja spoločenských vied" (1989). Venoval sa teórii marxizmu-leninizmu, vedeckému komunizmu a ich implementácii do života spoločnosti.

November 1989
-------------

V dňoch nežnej revolúcie v novembri 1989 bol prítomný v Štúdiu Dialóg STV spolu s odporcami komunistov Milanom Kňažkom, Fedorom Gálom, Jánom Budajom či Vladimírom Ondrušom, kde zastupoval komunistickú stranu a podporoval zachovanie vedúcej úlohy KSČ v štáte, ktoré bolo zakotvené v ústave. Keďže bol jedným z mála komunistických predstaviteľov ochotných diskutovať, výrazne sa zviditeľnil.

Peter Weiss v politike po roku 1989
-----------------------------------

Po Novembri 1989 sa Peter Weiss stal predsedom KSS. Bol jedným z hlavných iniciátorov transformácie KSS na stranu sociálnodemokratickej orientácie s názvom Strana demokratickej ľavice (SDĽ), ktorá od 1. decembra 1990 vystupovala ako KSS-SDĽ a od 26. januára 1991 ako SDĽ. Do roku 1996 bol jej predsedom. Podarilo sa mu SDĽ dostať do parlamentu a na krátke obdobie v roku 1994 aj do vlády. Od roku 1990 bol poslancom Slovenskej národnej rady, pričom v rokoch 1992 až 1994 vykonával funkciu podpredsedu Národnej rady Slovenskej republiky. Po odvolaní Vladimíra Mečiara z funkcie predsedu vlády 14. marca 1994, SDĽ vytvorila koaličnú vládu spoločne s DÚ a KDH a tak SDĽ vstúpilo do vlády Jozefa Moravčíka, ktorá však skončila po predčasných voľbách už v roku 1994.  Weissova strana sa v koalícii Spoločná voľba v predčasných voľbách takmer nedostala do parlamentu. V roku 1998 SDĽ, už pod vedením Jozefa Migaša tvorila vládu na čele s premiérom Mikulášom Dzurindom. V tomto období bol poslancom Národnej rady Slovenskej republiky. V roku 2002 Peter Weiss SDĽ po vnútorných nezhodách opustil a spoluzakladal novú sociálno-demokratickú stranu Sociálnodemokratická alternatíva (SDA), ktorá však vo voľbách v roku 2002 úplne prepadla a 31. decembra 2004 zanikla spoločne s SDĽ zlúčením so stranou SMER. 

Peter Weiss bol po odchode z aktívnej politiky činný ako vysokoškolský učiteľ na Fakulte medzinárodných vzťahov Ekonomickej univerzity v Bratislave a publikoval v rôznych médiách. V rokoch 2009 – 2013 bol veľvyslancom Slovenska v Maďarsku, od roku 2013 bol veľvyslancom v Česku. V októbri 2020 minister zahraničných vecí Ivan Korčok oznámil, že novým veľvyslancom v Česku by sa mal stať Rastislav Káčer. Káčer sa veľvyslancom stal 20. októbra 2020.

Peter WEISS na čele novovzniknutého Inštitútu sociálnej demokracie, ktorý vznikol 4. apríla 2023 v Bratislave. To, že Hlas-SD inicioval vznik inštitútu, vníma Peter Weiss ako jasný signál a garanciu, že to strana myslí so skutočnou, dlhodobo udržateľnou sociálnodemokratickou politikou vážne. Politiku strany Hlas a jeho predsedu podrobil kritike pre presadzovanie nespravodlivosti v krajine a chaotickej zahranicnej orientacie.

Rodinný život
-------------

Je druhýkrát ženatý, prvá manželka Marcela spáchala v roku 2003 samovraždu.

Referencie
----------

1. ↑  TASR. Veľvyslanec Peter Weiss sa dožíva 60 rokov. *teraz.sk* (Bratislava: TASR), 2012-07-07. Dostupné online [cit. 2017-09-17].
2. ↑   *HNonline.sk - Udalosti, ktoré vyvolali predčasné parlamentné voľby* [online]. hnonline.sk, 2011-10-11, [cit. 2023-04-26]. Dostupné online.
3. ↑   *Stenografická správa o 27. schôdzi Národnej rady Slovenskej republiky konanej 9. 10. 11. 16. 17. 18. 22. 23. 24. a 25. marca 1994* [online]. NÁRODNÁ RADA SLOVENSKEJ REPUBLIKY, [cit. 2023-04-26]. Dostupné online.
4. ↑   *Peter Weiss so Štefanom Kassayom o športe, politike a diplomacii* [online]. stefan-kassay, 2017-03-08, [cit. 2023-04-26]. Dostupné online.
5. ↑   Od čiernej diery na mape Európy k druhej šanci. *Pravda.sk*, 2018-09-26. Dostupné online [cit. 2018-09-26].
6. ↑   Slovensko bude mať nových veľvyslancov v. *Denník N* (Bratislava: N Press), 2020-10-16. Dostupné online [cit. 2020-10-16]. ISSN 1339-844X.
7. ↑   *Veľvyslanec* [online]. mzv.sk, 2013-10-03, rev. 2020-10-30, [cit. 2021-03-13]. Dostupné online. Archivované 2019-09-24 z originálu.
8. ↑   *Hlas oznámil, že vznikol Inštitút sociálnej* [online]. Denník N, 2023-04-14, [cit. 2023-04-26]. Dostupné online.
9. ↑   *Peter WEISS na čele novovzniknutého Inštitútu sociálnej demokracie* [online]. NitraNoviny, 14. apríla 2023, [cit. 2023-04-26]. Dostupné online.
10. ↑   Manželku Petra Weissa našli včera mŕtvu v poli. *SME* (Bratislava: Petit Press), 2003-08-15. Dostupné online [cit. 2017-09-17]. ISSN 1335-4418.

Iné projekty
------------

Commons
* Spolupracuj na Commons Commons ponúka multimediálne súbory na tému **Peter Weiss (politik)**

| * z
* d
* u
Veľvyslanci Slovenska v Česku |
| --- |
| 
* Ivan Mjartan (1993 – 1998)
* Jozef Stank (1998 – 2001)
* Ladislav Ballek (2001 – 2008)
* Peter Brňo (2008 – 2013)
* Peter Weiss (2013 – 2020)
* Rastislav Káčer (2020 – 2022)
* Ingrid Brocková (2023 – súčasnosť)

 |

| * z
* d
* u
Veľvyslanci Slovenska v Maďarsku |
| --- |
| 
* Rudolf Chmel (1993 – 1994)
* Eva Mitrová (1994 – 1998)
* Arpád Tarnóczy (1998 – 1999)
* Štefan Markuš (1999 – 2004)
* Juraj Migaš (2004 – 2009)
* Peter Weiss (2009 – 2013)
* Rastislav Káčer (2013 – 2018)
* Pavol Hamžík (2018 – súčasnosť)

 |

Autoritné údaje: * abART: 81083
* BnF: 14405944q
* GND: 137109164
* ISNI: 0000000110740529
* LCCN: nr98014497
* NK ČR: mzk2003200079
* SNK: 163873
* VIAF: 84559718
* WorldCat: lccn-nr98014497